9. การจัดการ

  9.1 โครงสร้างการจัดการ

  ธนาคารได้ปฏิบัติตามแนวทางโครงสร้างคณะกรรมการเพื่อส่งเสริมธรรมาภิบาลของธนาคารพาณิชย์
  โดย คณะกรรมการของธนาคารที่มีหน้าที่ในการบริหารงานในภาพรวมทั้งหมดมีทั้งหมด 3 ชุด
  โดยแบ่งเป็น

1.  คณะกรรมการธนาคาร

2.  คณะกรรมการบริหาร

3.  คณะกรรมการตรวจสอบ

  โดยมีกรรมการธนาคารที่เป็นผู้บริหาร จำนวน 1 ท่าน

  กรรมการธนาคารที่ไม่ได้เป็นผู้บริหาร จำนวน 8 ท่าน

  กรรมการอิสระ จำนวน 3 ท่าน

  (กรรมการอิสระ คิดเป็นร้อยละ 1 ใน 4 ของกรรมการทั้งคณะ)

  นอกเหนือจากคณะกรรมการดังกล่าว ธนาคารยังได้มีการกระจายอำนาจ
  โดยการจัดตั้งคณะกรรมการย่อยเฉพาะด้าน เพื่อพิจารณาดูแลกำกับในระดับทำงานโดยเฉพาะอีก
  ทั้งนี้เพื่อให้การดำเนินงานของธนาคารเป็นไปโดยมีประสิทธิภาพ
  มีการกลั่นกรองอย่างมีระบบและโปร่งใส โดยคณะทำงานในระดับผู้ปฏิบัติงาน โดยตรง เช่น

คณะกรรมการผู้บริหารสายงาน คณะกรรมการบริหารสินทรัพย์และหนี้สิน (ALCO)
คณะกรรมการสินเชื่อ (Credit Committee) คณะกรรมการบริหารความเสี่ยง (Risk
Management Committee) โดยในการจัดตั้งแต่ละคณะกรรมการได้มีการกำหนดวัตถุประสงค์
รายชื่อผู้ดำรงตำแหน่ง ขอบเขตอำนาจหน้าที่ ความรับผิดชอบ
และกำหนดระยะเวลาการประชุมอย่างชัดเจน

ในปี 2545 ธนาคารได้มีการแต่งตั้งคณะอนุกรรมการขึ้นอีก 2 ชุด
เพื่อช่วยในการกำกับดูแลกิจการของธนาคาร ได้แก่ คณะอนุกรรมการสรรหา
และคณะอนุกรรมการกำหนดค่าตอบแทน

โครงสร้างคณะกรรมการธนาคาร

1.  คณะกรรมการธนาคาร

ขอบเขตอำนาจหน้าที่ของคณะกรรมการธนาคาร

  คณะกรรมการธนาคารมีอำนาจเต็มในการบริหารงาน เพื่อประกอบธุรกิจของธนาคารพาณิชย์
  ให้เป็นไปตาม

วัตถุประสงค์ ข้อบังคับของธนาคารและมติของที่ประชุมผู้ถือหุ้น ทั้งนี้
อยู่ภายใต้เงื่อนไขและข้อกำหนดของกฎหมายที่เกี่ยวข้อง
โดยมีอำนาจและหน้าที่ในการกำกับดูแลกิจการ ดังนี้

  อำนาจของคณะกรรมการธนาคาร

1.  กรรมการคนหนึ่งมีเสียงหนึ่งในการลงคะแนน และให้ถือเอาเสียงข้างมากเป็นมติของที่ประชุม
    โดยถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

2.  กรรมการคนใดมีส่วนได้ส่วนเสียในการประชุมเรื่องใด ห้ามมิให้ออกเสียงลงคะแนนในเรื่องนั้น
    ในกรณีนี้ประธานอาจเชิญให้ออกนอกที่ประชุมเป็นการชั่วคราวได้

3.  กิจการทั้งหลายของบริษัทย่อมอยู่ในอำนาจของคณะกรรมการที่จะกระทำได้ ประธานกรรมการ
    หรือกรรมการผู้จัดการคนใดคนหนึ่ง หรือกรรมการอื่นร่วมกันตั้งแต่สองคนขึ้นไป
    ซึ่งคณะกรรมการได้มอบหมายไว้
    มีอำนาจลงลายมือชื่อและประทับตราสำคัญของบริษัทกระทำการใด ๆ แทนบริษัทได้

4.  คณะกรรมการมีอำนาจแต่งตั้งผู้จัดการใหญ่และพนักงานต่าง ๆ ของบริษัท
    ตลอดจนแต่งตั้งตัวแทนของบริษัท
    โดยให้ผู้ใดมีอำนาจและหน้าที่เพียงใดสุดแต่คณะกรรมการจะเห็นสมควร
    กับทั้งกำหนดอัตราและค่าใช้จ่าย
    และบำเหน็จรางวัลแก่บุคคลเหล่านี้และถอดถอนจากตำแหน่งได้

5.  คณะกรรมการจะมอบอำนาจให้ผู้จัดการใหญ่เป็นผู้แต่งตั้งและถอดถอนพนักงานต่าง ๆ
    ของบริษัทก็ได้

6.  ถ้าผู้ได้รับแต่งตั้งเป็นผู้จัดการใหญ่ เป็นผู้ที่ดำรงตำแหน่งกรรมการของบริษัทด้วย
    ก็ให้เรียกว่ากรรมการ

  ผู้จัดการ

7.  7.
    คณะกรรมการมีอำนาจที่จะเชิญบุคคลหนึ่งบุคคลใดเป็นที่ปรึกษาเพื่อช่วยเหลือให้ความคิดเห็นในกิจการ

8.  ของบริษัท แก่คณะกรรมการตามที่คณะกรรมการจะเห็นสมควร
    กับทั้งกำหนดค่าจ้างและบำเหน็จรางวัลได้

9.  

7.  

8.  

9.  หน้าที่ของคณะกรรมการธนาคาร

1.  จัดการธนาคารให้เป็นไปตามวัตถุประสงค์ข้อบังคับและมติที่ประชุมผู้ถือหุ้น
    กำกับดูแลการดำเนินกิจการทั้งหลายของธนาคาร

2.  คณะกรรมการของบริษัทจะต้องประชุมอย่างน้อยเดือนละหนึ่งครั้ง
    และต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด
    และให้ถือเสียงข้างมากเป็นมติของที่ประชุม

3.  

4.  คณะกรรมการต้องจัดให้มีการประชุมผู้ถือหุ้นเป็นการประชุมสามัญประจำปีภายในสี่เดือนนับแต่วันสิ้นสุดของรอบปีบัญชีของบริษัท
    ส่วนการประชุมผู้ถือหุ้นคราวอื่น ๆ นอกจากที่กล่าวเรียกว่า การประชุมวิสามัญ
    ซึ่งกรรมการจะเรียกประชุมวิสามัญเมื่อไรก็ได้สุดแต่จะเห็นสมควร
    หรือคณะกรรมการจัดให้มีการประชุมวิสามัญภายในหนึ่งเดือนนับแต่วันที่ได้รับหนังสือร้องขอจากผู้ถือหุ้น

    4. ในจำนวนกรรมการ แม้ตำแหน่งจะว่างไปบ้าง กรรมการที่เหลืออยู่ย่อมทำกิจการได้
    แต่ถ้าจำนวนกรรมการลดน้อยลงจนเหลือไม่พอที่จะเป็นองค์ประชุม
    กรรมการที่เหลืออยู่ย่อมทำกิจการได้เฉพาะการจัดให้มีการประชุมผู้ถือหุ้น
    เพื่อเลือกตั้งกรรมการแทนตำแหน่งที่ว่างทั้งหมดเท่านั้น

5.  

6.  ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of best practice of
    directors of listed companies)

  ขอบเขตอำนาจของคณะกรรมการธนาคาร

  ตามข้อบังคับของธนาคารและพระราชบัญญัติบริษัทมหาชนจำกัด พ.ศ. 2535
  การดำเนินการในเรื่องดังต่อไปนี้ คณะกรรมการธนาคารจะดำเนินการได้
  ต่อเมื่อได้รับการอนุมัติจากมติที่ประชุมผู้ถือหุ้นของธนาคาร

1.  การอนุมัติงบดุลและบัญชีกำไรขาดทุน

2.  การอนุมัติจัดสรรกำไร

3.  การเลือกตั้งกรรมการใหม่แทนผู้ต้องออกตามวาระ หรือออกเพราะเหตุอื่น
    ซึ่งกระทำให้ตำแหน่งว่างลง หรือเลือกตั้งกรรมการเพิ่มในกรณีที่มีการเพิ่มจำนวน

4.  เลือกตั้งผู้สอบบัญชีและกำหนดจำนวนเงินค่าสอบบัญชี

5.  การเพิ่มทุน ลดทุน การโอนสำรองเพื่อชดเชยผลขาดทุนสะสม การจ่ายเงินปันผล
    การเสนอขายหรือจัดสรรหุ้นเพิ่มทุนใหม่ การออกหุ้นกู้

6.  การขายหรือโอนกิจการของธนาคารทั้งหมดหรือบางส่วนที่สำคัญ การซื้อหรือรับโอนกิจการอื่น
    การทำ แก้ไข หรือเลิกสัญญาเกี่ยวกับการให้เช่ากิจการของบริษัททั้งหมดหรือบางส่วนที่สำคัญ

  คณะกรรมการธนาคาร ณ วันที่ 31 ธันวาคม 2545 ประกอบด้วย

  1. นายศุภชัย พิศิษฐวานิช ประธานกรรมการ

  2. นายศุภรัตน์ ควัฒน์กุล รองประธานกรรมการ

  3. นายวิโรจน์ นวลแข กรรมการผู้จัดการ

  4. นายมัชฌิมา กุญชร ณ อยุธยา กรรมการ

  5. นายชัยณรงค์ อินทรมีทรัพย์ กรรมการ

  6. นายสุภัท ตันสถิติกร กรรมการ

  7. ร้อยโทสุชาย เชาว์วิศิษฐ กรรมการ

  8. นายอุตตม สาวนายน กรรมการ

  9. นายวิเชียร วิริยะประสิทธิ์ กรรมการ

  10. นายกฤษณ์ กาญจนกุญชร กรรมการ

  11. พลเอกมงคล อัมพรพิสิฏฐ์ กรรมการ

  12. นายเชษฐทวี เจริญพิทักษ์ กรรมการ

  13. นายสุมิท แช่มประสิทธิ์ ที่ปรึกษา

  14. นายธีรศักดิ์ สุวรรณยศ ที่ปรึกษา

2. คณะกรรมการบริหาร

ขอบเขตอำนาจหน้าที่ของคณะกรรมการบริหาร

คณะกรรมการบริหารมาจากผู้ที่ดำรงตำแหน่งกรรมการธนาคาร โดยคณะกรรมการบริหาร
ได้รับการกระจายอำนาจในการบริหารจากคณะกรรมการธนาคาร
ดังนั้นบทบาทหน้าที่ของคณะกรรมการบริหาร จึงเป็นไปตามหน้าที่ที่ได้รับมอบหมาย คือ
กำหนดนโยบายโดยรวมของธนาคารด้านสินเชื่อและการบริหารความเสี่ยงด้านสินเชื่อ
นโยบายการบริหารสภาพคล่อง นโยบายการลงทุนเกี่ยวกับตลาดเงินตลาดทุน
และนโยบายโดยรวมของธนาคาร โดยคณะกรรมการบริหาร จะมีการประชุมทุกสัปดาห์
เพื่อกลั่นกรอง และพิจารณาวาระต่าง ๆ ก่อนที่จะเสนอต่อคณะกรรมการธนาคาร

คณะกรรมการบริหาร ณ วันที่ 31 ธันวาคม 2545 ประกอบด้วย

  1. นายศุภชัย พิศิษฐวานิช ประธานกรรมการบริหาร

  2. นายวิโรจน์ นวลแข กรรมการบริหาร

  3. นายชัยณรงค์ อินทรมีทรัพย์ กรรมการบริหาร

  4 ร้อยโทสุชาย เชาว์วิศิษฐ กรรมการบริหาร

5. นายอุตตม สาวนายน กรรมการบริหาร

3. คณะกรรมการตรวจสอบ

  ขอบเขตอำนาจหน้าที่ของคณะกรรมการตรวจสอบ

1.  สอบทานให้ธนาคาร มีการรายงานทางการเงินอย่างถูกต้องและเปิดเผยเพียงพอ

2.  สอบทานให้ธนาคารมีระบบการควบคุมภายใน และการตรวจสอบภายในที่เหมาะสม
    และมีประสิทธิผล โดยสอบทานร่วมกับผู้สอบบัญชีและผู้ตรวจสอบภายใน

3.  สอบทานการปฏิบัติของธนาคารให้เป็นไปตามกฎหมายว่าด้วยหลักทรัพย์และตลาดหลักทรัพย์
    รวมทั้งข้อกำหนด หรือกฎหมายที่เกี่ยวข้องกับธุรกิจของธนาคาร

4.  พิจารณา คัดเลือก และเสนอแต่งตั้งผู้สอบบัญชีของธนาคาร

5.  พิจารณาการเปิดเผยข้อมูลของธนาคาร
    ในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6.  จัดทำรายงานการกำกับดูแลกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของธนาคาร
    รายงานดังกล่าวต้องลงนามโดยประธานกรรมการตรวจสอบ

7.
ปฏิบัติอื่นใดตามที่คณะกรรมการของธนาคารมอบหมายด้วยความเห็นชอบจากคณะกรรมการตรวจสอบ

  คณะกรรมการตรวจสอบ ณ วันที่ 31 ธันวาคม 2545 ประกอบด้วย

  1. นายสุภัท ตันสถิติกร ประธานกรรมการตรวจสอบ

  2. นายวิเชียร วิริยะประสิทธิ์ กรรมการตรวจสอบ

  3. นายกฤษณ์ กาญจนกุญชร กรรมการตรวจสอบ

  คณะกรรมการตรวจสอบมีการประชุมอย่างสม่ำเสมอ โดยในปี 2545 มีการประชุมทั้งสิ้น 11 ครั้ง
  และรายงาน

ต่อคณะกรรมการธนาคาร

4. คณะอนุกรรมการสรรหา

  ภาระหน้าที่ความรับผิดชอบ

  1. คณะกรรมการธนาคารเป็นผู้แต่งตั้งคณะอนุกรรมการสรรหา
  เพื่อทำหน้าที่ดูแลให้คณะกรรมการธนาคาร

  มีขนาดและองค์ประกอบที่เหมาะสมกับองค์กร
  รวมถึงการปรับเปลี่ยนให้สอดคล้องกับสภาพแวดล้อมที่

  เปลี่ยนแปลงไป และประเมินผลการดำเนินงานของคณะกรรมการธนาคารอย่างต่ำปีละครั้ง

  2. คณะอนุกรรมการสรรหา ได้กำหนดคุณสมบัติขั้นต่ำของกรรมการธนาคาร
  โดยได้รับความเห็นชอบ

  ของคณะกรรมการธนาคาร ซึ่งในการแต่งตั้งกรรมการธนาคารแต่ละครั้ง
  กรรมการที่ได้รับการแต่งตั้งจะ

  ต้องมีคุณสมบัติตามข้อกำหนด กล่าวคือ จะต้องเป็นผู้ที่สามารถอุทิศเวลาให้กับธนาคาร มีความรู้

  ความสามารถ และมีประสบการณ์ในด้านต่าง ๆ มีความเป็นผู้นำและมีความคิดเชิงกลยุทธ์ มีความ

  สามารถในวิชาชีพของตน ตลอดจนมีคุณสมบัติส่วนตนที่เหมาะสม

3.  3. กระบวนการแต่งตั้งกรรมการธนาคาร
    คณะอนุกรรมการสรรหามีหน้าที่นำเสนอรายชื่อผู้ที่คณะอนุกรรมการ
    มีความเห็นว่าเหมาะสมต่อคณะกรรมการของธนาคารเพื่อพิจารณาโดยในการสรรหากรรมการนั้น
    อาจเนื่องมาจากกรรมการลาออก หรือ ครบวาระ สำหรับกรณีอื่น ๆ
    การแต่งตั้งกรรมการธนาคารจะต้องนำเสนอผู้ถือหุ้นเพื่อพิจารณาตามหลักเกณฑ์ที่กำหนดในข้อบังคับของธนาคาร

4.  กระบวนการสรรหาผู้บริหารธนาคาร
    คณะอนุกรรมการสรรหาจะมีหน้าที่สรรหาผู้บริหารธนาคารตั้งแต่ระดับรองกรรมการผู้จัดการขึ้นไป
    ตามที่จะได้รับมอบหมายจากคณะกรรมการธนาคาร
    โดยสามารถสรรหาทั้งจากบุคคลภายในและภายนอกองค์กร
    ในกรณีที่องค์กรต้องการผู้ที่มีความชำนาญเฉพาะด้าน (Specialist)
    แต่ไม่สามารถสรรหาจากบุคคลภายในองค์กรได้ ก็ให้สรรหาจากบุคคลภายนอกองค์กรแทน
    เพื่อให้การดำเนินการขององค์กรบรรลุวัตถุประสงค์ได้เป็นอย่างดี
    และถือเป็นตำแหน่งที่มีความสำคัญต่อองค์กรอีกด้วย

คณะอนุกรรมการสรรหา ณ วันที่ 31 ธันวาคม 2545 ประกอบด้วย

1. นายวิเชียร วิริยะประสิทธิ์ ประธานคณะอนุกรรมการ

2. นายชัยณรงค์ อินทรมีทรัพย์ กรรมการ

3. นายมัชฌิมา กุญชร ณ อยุธยา กรรมการ

4. นายกฤษณ์ กาญจนกุญชร กรรมการ

5. นางพันธ์ทิพย์ สุรทิณฑ์ ที่ปรึกษา

5. คณะอนุกรรมการกำหนดค่าตอบแทน

ภาระหน้าที่ความรับผิดชอบ

1.  คณะกรรมการธนาคารเป็นผู้แต่งตั้งคณะอนุกรรมการกำหนดค่าตอบแทน เพื่อทำหน้าที่กำหนด

  นโยบายการจ่ายค่าตอบแทนและผลประโยชน์อื่น ๆ รวมถึงจำนวนค่าตอบแทนและผลประโยชน์ที่

  ให้แก่กรรมการธนาคาร และผู้บริหารระดับสูง ตั้งแต่ระดับรองกรรมการผู้จัดการขึ้นไป โดยต้องมี

  หลักเกณฑ์ที่ชัดเจน โปร่งใส เพื่อเสนอให้คณะกรรมการธนาคารพิจารณา

2.  ดูแลให้กรรมการธนาคาร และผู้บริหารระดับสูงตั้งแต่ระดับรองกรรมการผู้จัดการขึ้นไป
    ได้รับผล

  ตอบแทนที่เหมาะสมกับหน้าที่และความรับผิดชอบที่ตนมีต่อธนาคาร

  3. กำหนดแนวทางการประเมินผลงานของกรรมการธนาคาร และผู้บริหารระดับสูง ตั้งแต่ระดับ

  รองกรรมการผู้จัดการขึ้นไป เพื่อพิจารณาปรับผลตอบแทนประจำปี โดยจะต้องคำนึงถึงหน้าที่ความ

  รับผิดชอบ และความเสี่ยงที่เกี่ยวข้อง รวมถึงให้ความสำคัญกับการเพิ่มมูลค่าของส่วนของผู้ถือหุ้น

  ในระยะยาว ประกอบการพิจารณาประเมินผลด้วย

  คณะอนุกรรมการกำหนดค่าตอบแทน ณ วันที่ 31 ธันวาคม 2545 ประกอบด้วย

1. นายวิเชียร วิริยะประสิทธิ์ ประธานคณะอนุกรรมการ

2. นายชัยณรงค์ อินทรมีทรัพย์ กรรมการ

3. นายมัชฌิมา กุญชร ณ อยุธยา กรรมการ

4. นายกฤษณ์ กาญจนกุญชร กรรมการ

5. นางพันธ์ทิพย์ สุรทิณฑ์ ที่ปรึกษา

รายชื่อผู้บริหารของธนาคาร ณ วันที่ 31 ธันวาคม 2545 ประกอบด้วย

  1. นายวิโรจน์ นวลแข กรรมการผู้จัดการ

  2. นายพงศธร สิริโยธิน รองกรรมการผู้จัดการอาวุโส

  3. นายนรินทร์ ดรุนัยธร รองกรรมการผู้จัดการอาวุโส

  4. นายวันชัย ธนิตติราภรณ์ รองกรรมการผู้จัดการ

  5. นายดุสิต เต็งนิยม รองกรรมการผู้จัดการ

  6. นายสหัส ตรีทิพยบุตร รองกรรมการผู้จัดการ

  7. นายโสมนัส ชุติมา รองกรรมการผู้จัดการ

  8. นายสุวิทย์ อุดมวิทย์ รองกรรมการผู้จัดการ

  9. นายฉายฉาน กังวานพงศ์ รองกรรมการผู้จัดการ

  10. นางกิตติยา โตธนะเกษม รองกรรมการผู้จัดการ

  11. นายสถิต จูพัฒนกุล รองกรรมการผู้จัดการ

  12. นายสายัณห์ สตางค์มงคล รองกรรมการผู้จัดการ

  13. นายอิทธินันท์ บุณยนิตย์ ผู้ช่วยกรรมการผู้จัดการ

  รายชื่อเลขานุการคณะกรรมการธนาคาร

  1. นายสมเกียรติ แสงสุเรนทร์ ผู้ช่วยกรรมการผู้จัดการอาวุโสและเลขานุการคณะกรรมการ

(โปรดดูรายละเอียดประวัติคณะกรรมการธนาคารและผู้บริหาร ตามเอกสารแนบ 1)

อนึ่ง มติคณะกรรมการธนาคารครั้งที่ 9/2545 (588) เมื่อวันที่ 9 สิงหาคม 2545
ซึ่งมีคณะกรรมการตรวจสอบเข้าร่วมประชุมด้วย
ได้มีมติอนุมัติแก้ไขให้การอนุมัติให้ความเห็นชอบเกี่ยวกับการบริหารงาน ของคณะกรรมการธนาคาร
เพื่อให้สอดคล้องกับประกาศคณะกรรมการกำกับหลักทรัพย์และตลาดหลักทรัพย์ ที่ กจ. 12/2543
เรื่องการขออนุญาตและการอนุญาตให้เสนอขายหุ้นที่ออกใหม่ ในข้อ 15(2)
ในกรณีที่คณะกรรมการธนาคารมอบอำนาจให้กรรมการผู้จัดการ
หรือบุคคลอื่นทำหน้าที่แทนในเรื่องเกี่ยวกับการดำเนินงานตามปกติธุรกิจของธนาคาร ทั้งนี้
การมอบอำนาจดังกล่าวจะต้องไม่มีลักษณะเป็นการมอบอำนาจที่ทำให้ผู้รับมอบอำนาจ
สามารถอนุมัติรายการที่ผู้รับมอบอำนาจนั้น หรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์ ในลักษณะอื่นใด กับธนาคารหรือบริษัทย่อยของธนาคาร

2.  การสรรหากรรมการและผู้บริหาร

  วิธีการคัดเลือกกรรมการ

  การคัดเลือกบุคคลที่จะแต่งตั้งเป็นกรรมการธนาคารเป็นไปตามแนวทางในการแต่งตั้งกรรมการตามข้อ

บังคับของธนาคาร โดยคณะกรรรมการธนาคารจะเป็นผู้กลั่นกรองบุคคลนั้น ๆ เสนอ
และผ่านขั้นตอนการเลือกตั้งจากผู้ถือหุ้น
ซึ่งกรรมการที่ครบกำหนดออกตามวาระอาจได้รับเลือกกลับเข้าเป็นกรรมการอีกได้
ส่วนการแต่งตั้งผู้บริหาร ข้อบังคับของธนาคารกำหนดว่า
คณะกรรมการมีอำนาจแต่งตั้งกรรมการผู้จัดการและพนักงานต่าง ๆ ของบริษัท
ตลอดจนแต่งตั้งตัวแทนของบริษัท
โดยให้ผู้ใดมีอำนาจและหน้าที่เพียงใดสุดแต่คณะกรรมการจะเห็นสมควร
กับทั้งกำหนดอัตราและค่าใช้จ่าย และบำเหน็จรางวัลแก่บุคคลเหล่านี้และถอดถอนจากตำแหน่งได้
คณะกรรมการจะมอบอำนาจให้กรรมการผู้จัดการเป็นผู้แต่งตั้ง และถอดถอนพนักงานต่าง ๆ
ของบริษัทก็ได้

  องค์ประกอบและการแต่งตั้งคณะกรรมการธนาคาร

  คณะกรรมการธนาคาร

  ก) มีกรรมการได้ไม่น้อยกว่า 7 คนและไม่มากกว่า 15 คน
  สุดแต่ที่ประชุมผู้ถือหุ้นจะกำหนดเป็นครั้งคราว
  และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นฐานอยู่ในราชอาณาจักร

  ข) กรรมการของธนาคารต้องมีคุณสมบัติดังนี้

  1. เป็นบุคคลธรรมดา

  2. บรรลุนิติภาวะ

  3. ไม่เป็นบุคคลล้มละลาย คนไร้ความสามารถ หรือคนเหมือนไร้ความสามารถ

  4.
  ไม่เคยรับโทษจำคุกโดยคำพิพากษาถึงที่สุดให้จำคุกในความผิดเกี่ยวกับทรัพย์ที่ได้กระทำโดยทุจริต

  5. ไม่เคยถูกลงโทษไล่ออก หรือปลดออกจากราชการ หรือองค์การ หรือหน่วยงานของรัฐ
  ฐานทุจริตต่อหน้าที่

  การแต่งตั้งกรรมการ

  แบ่งเป็น 2 กรณีดังนี้

  กรณีที่ 1 การแต่งตั้งกรรมการแทนผู้ครบวาระ ให้ที่ประชุมผู้ถือหุ้นเลือกตั้งกรรมการ
  โดยผู้ครบกำหนดออกตามวาระ อาจได้รับเลือกกลับเข้าเป็นกรรมการอีกได้

  กรณีที่ 2 การแต่งตั้งกรรมการแทนผู้ออกก่อนครบวาระ
  ให้คณะกรรมการธนาคารโดยคะแนนเสียงไม่น้อยกว่าสามในสี่ของจำนวนกรรมการที่เหลืออยู่
  เลือกผู้ซึ่งมีคุณสมบัติและไม่มีลักษณะต้องห้าม
  ตั้งเป็นกรรมการแทนและให้อยู่ในตำแหน่งได้เพียงเท่าวาระที่ยังเหลืออยู่ของกรรมการที่ตนเข้าแทน

สิทธิของผู้ถือหุ้นในการแต่งตั้งกรรมการ

ที่ประชุมผู้ถือหุ้นเป็นผู้เลือกตั้งกรรมการโดยมีหลักเกณฑ์ดังนี้.-

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง
    ผู้ถือหุ้นแต่ละคนจะใช้คะแนนเสียงที่มีอยู่ทั้งหมด
    เลือกตั้งบุคคลเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้
    บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ประธานในที่ประชุมเป็นผู้ออกเสียงชี้ขาด

2.  ในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสามเป็นอัตรา
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสาม
    กรรมการที่ต้องออกจากตำแหน่งตามวาระในคราวแรกและคราวที่สอง
    ถ้ามิได้ตกลงกันว่าใครจะเป็นผู้ออกแล้ว ก็ให้ใช้วิธีจับสลาก และในคราวต่อ ๆ ไป
    ให้กรรมการที่อยู่ในตำแหน่งนานที่สุดเป็นผู้ต้องออก กรรมการซึ่งพ้นจากตำแหน่งตามนี้
    อาจได้รับเลือกเข้าดำรงตำแหน่งอีกก็ได้

  3. นอกจากการพ้นจากตำแหน่งตามข้อ 1 และ 2
  กรรมการย่อมพ้นจากตำแหน่งกรรมการของบริษัทในกรณี

4.  ดังนี้

  (ก) ตาย

  (ข) ลาออก

  (ค) ขาดคุณสมบัติหรือมีลักษณะต้องห้ามตามที่กำหนด

  (ง)
  ที่ประชุมผู้ถือหุ้นลงมติให้ออกด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียงและมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือ
  โดยผู้ถือหุ้นที่มาประชุมและมีสิทธิออกเสียง

  (จ) ศาลมีคำสั่งให้ออก

  4. ถ้าตำแหน่งกรรมการว่างลงเพราะเหตุอื่นนอกจากถึงคราวออกตามวาระ
  ให้คณะกรรมการโดยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่
  เลือกผู้ซึ่งมีคุณสมบัติและไม่มีลักษณะต้องห้าม
  ตั้งเป็นกรรมการในการประชุมคณะกรรมการคราวถัดไป
  เว้นแต่วาระของกรรมการจะเหลือน้อยกว่าสองเดือน
  ผู้ซึ่งเข้าเป็นกรรมการแทนตำแหน่งที่ว่างให้อยู่ในตำแหน่งได้เพียงเท่าวาระที่ยังเหลืออยู่ของกรรมการซึ่งตนแทน

  การสรรหาผู้บริหารของธนาคารในตำแหน่งกรรมการผู้จัดการธนาคารถือปฏิบัติตามพระราชบัญญัติ

  คุณสมบัติมาตรฐานสำหรับกรรมการและพนักงานรัฐวิสาหกิจ (ฉบับที่ 4) พ.ศ. 2543
  ส่วนการสรรหา

  ผู้บริหารระดับสูง ธนาคารได้แต่งตั้งคณะอนุกรรมการสรรหา เพื่อคัดเลือกผู้สมัครที่มีความรู้
  ความสามารถ

  เหมาะสมในแต่ละตำแหน่งงาน

2.  ค่าตอบแทนผู้บริหารปี 2545

ค่าตอบแทนกรรมการธนาคาร จำนวน 12 ราย โดยเป็นค่าตอบแทนในรูปเบี้ยประชุมกรรมการ รวมเป็นเงินทั้งสิ้น 3,428,989.24 บาท 

ค่าตอบแทนกรรมการบริหาร จำนวน 5 ราย และผู้บริหารของธนาคาร จำนวน 12 ราย ได้รับค่าตอบแทนในรูปของเงินเดือน เงินโบนัส ผลตอบแทนพิเศษ เงินช่วยเหลือค่าครองชีพ เงินช่วยเหลือบุตร รวมเป็นเงินทั้งสิ้น 70,267,356.39 บาท

ค่าตอบแทนอื่น ธนาคารให้เงินสมทบ 10% ของเงินเดือน เพื่อสมทบเข้ากองทุนสำรองเลี้ยงชีพ 

 

ค่าตอบแทนกรรมการตรวจสอบ จำนวน 3 ราย ได้รับค่าตอบแทนเป็นเบี้ยประชุมกรรมการ รวมเป็นเงินทั้งสิ้น 713,655.91 บาท

  ไม่มีค่าตอบแทนอื่น ๆ เช่น ในรูปของหุ้น พนักงาน (ESOP) เป็นต้น

3.  การกำกับดูแลกิจการ

  ธนาคารกรุงไทย จำกัด (มหาชน) มีฐานะเป็นรัฐวิสาหกิจ
  กรรมการธนาคารจึงต้องมีคุณสมบัติครบถ้วนและ

ต้องดำรงไว้ซึ่งจรรยาบรรณของกรรมการรัฐวิสาหกิจ
โดยได้รับความไว้วางใจและได้รับมอบหมายจากทางการให้ดูแลและบริหารงานของรัฐวิสาหกิจ
อีกทั้งธนาคารเป็นบริษัทจดทะเบียนในตลาดหลักทรัพย์แห่งประเทศไทย
ทำให้ต้องมีบทบาทหน้าที่และความรับผิดชอบตามข้อพึงปฏิบัติที่ดีสำหรับกรรมการบริษัทจดทะเบียน
(Code of best practice for Directors of Listed Companies)
ตามกฎระเบียบของตลาดหลักทรัพย์ฯ

  คณะกรรมการธนาคารตระหนักในภาระหน้าที่ความรับผิดชอบในการสร้างความสามารถในการดำเนินธุรกิจ

ด้วยความมั่นคง เพื่อสร้างผลตอบแทนสูงสุดให้แก่ผู้ถือหุ้น
ภายใต้นโยบายที่จะสนับสนุนแนวทางการกำกับดูแลกิจการที่ดี
สร้างระบบการควบคุมภายในที่มีประสิทธิภาพ เน้นระบบการบริหารความเสี่ยงในด้านต่าง ๆ
รวมทั้งการจัดทำรายงานทางการเงินให้เป็นไปตามมาตรฐานการบัญชีที่รับรองทั่วไป
โดยมีความมุ่งมั่นในการให้บริการที่มีความพร้อมในการแข่งขันด้วยระบบเครือข่ายจุดบริการที่ครอบคลุม
และมีระบบเทคโนโลยีสารสนเทศที่มีประสิทธิภาพ
อันจะเป็นการสร้างมูลค่าเพิ่มในการขยายธุรกิจในอนาคตที่ดีต่อไป

คณะกรรมการมีนโยบายเกี่ยวกับการกำกับดูแลกิจการที่ดี
โดยแต่งตั้งคณะกรรมการบรรษัทภิบาลขึ้นมาจัดทำนโยบาย
และแนวทางปฏิบัติตามหลักบรรษัทภิบาลของธนาคารกรุงไทย จำกัด (มหาชน)
รวมทั้งกำหนดแผนการดำเนินงานเพื่อให้เกิดการปฏิบัติอย่างจริงจังในทุกระดับขององค์กร
และให้ความสำคัญต่อรายการที่อาจมีความขัดแย้งทางผลประโยชน์และรายการที่เกี่ยวโยงกันของผู้มีส่วนได้เสียทุกกลุ่ม
โดยได้กำหนดให้มีระเบียบปฏิบัติงานว่าด้วยการซื้อขายหลักทรัพย์ของพนักงาน
รวมทั้งกำหนดให้ผู้บริหารระดับสูงและกรรมการธนาคารรายงานการเปลี่ยนแปลงการถือหลักทรัพย์ของธนาคารต่อสำนักงานคณะกรรมการกำกับหลักทรัพย์และตลาดหลักทรัพย์
กับให้รายงานต่อคณะกรรมการธนาคารด้วย
เนื่องจากธนาคารตระหนักว่าข้อมูลของธนาคารทั้งที่เกี่ยวกับการเงินและที่ไม่ใช่การเงินล้วนมีผลต่อกระบวนการตัดสินใจของผู้ลงทุน
และผู้ที่มีส่วนได้เสียของธนาคาร

ธนาคารได้ให้ความสำคัญและเชื่อมั่นว่าระบบการควบคุมภายในที่ดีจะเป็นพื้นฐานไปสู่การกำกับดูแลที่ดีซึ่งจะเป็นประโยชน์ต่อองค์กร
จึงได้กำหนดนโยบายให้ทุกหน่วยงานจัดวางระบบการควบคุมภายในและภาระหน้าที่อำนาจการดำเนินการ
เพื่อให้สำนักตรวจสอบภายในเป็นผู้ประสานงานสนับสนุนและประเมินความเพียงพอของระบบการควบคุมภายในให้เกิดประสิทธิภาพ
โดยผ่านคณะกรรมการตรวจสอบอย่างต่อเนื่อง

คณะกรรมการได้เน้นให้มีการพัฒนาให้เกิดระบบการบริหารความเสี่ยงในด้านต่าง ๆ ที่สำคัญ
โดยมีการมอบหมายให้มีผู้รับผิดชอบดูแลในการบริหารความเสี่ยงให้อยู่ในระดับที่รับได้ตลอดเวลา

คณะกรรมการรับผิดชอบต่อนโยบายการบัญชีด้วยการจัดทำงบการเงินรวมของธนาคารและบริษัทย่อย
รวมทั้งสารสนเทศทางการเงินที่ปรากฎในรายงานประจำปี
ให้มีการแสดงข้อมูลข้อเท็จจริงอันเป็นสาระสำคัญในการบันทึกข้อมูลให้มีความถูกต้องและครบถ้วน
เป็นไปตามมาตรฐานการบัญชีที่รับรองทั่วไป

คณะกรรมการได้ร่วมกำหนดวิสัยทัศน์และให้ความเห็นชอบในพันธกิจ กลยุทธ์ เป้าหมาย
และแผนธุรกิจ ตลอดจนการกำกับดูแลให้ฝ่ายจัดการดำเนินการเป็นไปตามแผนธุรกิจ
ด้วยพัฒนาการในการบริการใหม่ ๆ
ทางระบบผลิตภัณฑ์ทางการเงินภายใต้ระบบเครือข่ายจุดบริการที่ครอบคลุมที่จะเพิ่มมูลค่าเชิงธุรกิจภายใต้งบประมาณที่กำหนดไว้อย่างมีประสิทธิภาพ
ซึ่งจะเป็นประโยชน์และสนับสนุนให้เกิดความมั่นคงและความเติบโตทางเศรษฐกิจโดยรวมที่จะตอบสนองต่อการขยายตัวทางธุรกิจของธนาคาร
เพื่อสร้างผลตอบแทนสูงสุดให้แก่ผู้ถือหุ้นอย่างต่อเนื่อง

นอกจากนี้ธนาคารยังให้ความสำคัญต่อสิทธิของผู้ถือหุ้นในการที่จะได้รับทราบข้อมูลอย่างเท่าเทียมกัน
โดยมีการส่งหนังสือเชิญประชุมและเอกสารประกอบให้กับผู้ถือหุ้นพิจารณาล่วงหน้าไม่น้อยกว่า 10 วัน
ก่อนวันประชุม รวมถึงการแจ้งให้ทราบการเปลี่ยนแปลงนโยบายที่สำคัญของธนาคาร
และในการประชุมผู้ถือหุ้นแต่ละครั้งยังเปิดโอกาสให้ผู้ถือหุ้นสอบถามประเด็นข้อสงสัยได้อย่างอิสระ
รวมทั้งได้มีการบันทึกประเด็นต่าง ๆ ที่สำคัญไว้ในรายงานการประชุมด้วย ซึ่งในปี 2545 ที่ผ่านมา
ธนาคารมีการจัดประชุมผู้ถือหุ้นจำนวน 2 ครั้ง โดยเป็นการประชุมสามัญประจำปี
และการประชุมวิสามัญผู้ถือหุ้นอย่างละ 1 ครั้ง และมีการจัดตั้งหน่วยงาน งานผู้ลงทุนสัมพันธ์
สำนักกรรมการผู้จัดการ เพื่อทำหน้าที่ติดต่อสื่อสารกับผู้ลงทุนสถาบันและผู้ถือหุ้น
ซึ่งผู้ลงทุนสามารถติดต่อขอทราบข้อมูลธนาคารได้ที่ โทร. 0–2208-4102-3
อีกทั้งยังมีการถ่วงดุลอำนาจของคณะกรรมการโดยมีองค์ประกอบของคณะกรรมการ
ดังรายละเอียดตามหัวข้อที่ 9.1 โครงสร้างการจัดการ

  ซึ่งคณะกรรมการธนาคารมีการประชุมเป็นประจำในวันพุธ สัปดาห์ที่ 3 ของเดือน
  และยังมีการประชุมพิเศษ

เพิ่มเติมตามความจำเป็น นอกจากนี้คณะกรรมการได้มีการแต่งตั้งคณะอนุกรรมการชุดต่าง ๆ
เพื่อช่วยในการกำกับดูแลกิจการ เช่น คณะกรรมการบริหาร คณะกรรมการตรวจสอบ
คณะอนุกรรมการสรรหา และคณะอนุกรรมการกำหนดค่าตอบแทน

  9.5 การดูแลเรื่องการใช้ข้อมูลภายใน

  ธนาคารกรุงไทย จำกัด (มหาชน) เป็นบริษัทจดทะเบียนในตลาดหลักทรัพย์แห่งประเทศไทย
  จึงต้องปฏิบัติ

ตามกฎระเบียบของตลาดหลักทรัพย์ฯ เกี่ยวกับการเปิดเผยข้อมูลที่มีผลกระทบต่อราคาหลักทรัพย์
การได้มาและจำหน่ายไปซึ่งสินทรัพย์ รายการที่เกี่ยวโยงกัน
การเปิดเผยข้อมูลงบการเงินและรายงานเกี่ยวกับฐานะการเงินและผลการดำเนินงานและรายงานการถือครองหลักทรัพย์
โดยเมื่อกรรมการหรือผู้บริหารมีการซื้อขายหลักทรัพย์ของธนาคารจะต้องรายงานต่อตลาดหลักทรัพย์ฯในทันที
และจะต้องรายงานต่อที่ประชุมคณะกรรมการธนาคารด้วย
ซึ่งหากมีผู้บริหารใช้ข้อมูลภายในเพื่อประโยชน์ส่วนตนแล้ว
จะต้องถูกลงโทษตามบทบัญญัติที่กฎหมายกำหนดไว้
ธนาคารได้กำหนดแนวนโยบายภายในเพื่อใช้ในการเก็บรักษาความลับข้อมูลธนาคาร
กล่าวสรุปได้ดังนี้

  นโยบายและวิธีการดูแลผู้บริหารในการใช้ข้อมูลภายใน

  ธนาคารได้กำหนดระเบียบว่าด้วยการรักษาความลับของธนาคารไว้
  โดยมีสาระสำคัญเกี่ยวกับการกำหนด

ชั้นความลับของข้อมูลข่าวสารลับ ซึ่งแบ่งออกเป็น 3 ชั้น คือ

1.  ลับที่สุด (TOP SECRET)

2.  ลับมาก (SECRET)

3.  ลับ (CONFIDENTIAL)

นอกจากนี้ ธนาคารได้กำหนดชั้นความลับของข้อมูลข่าวสารลับแต่ละประเภทไว้ เช่น
ข้อมูลข่าวสารของลูกค้า กำหนดชั้นความลับว่า “ลับ”
รายงานการประชุมและมติกรรมการด้านสินเชื่อ กำหนดชั้นความลับว่า “ลับมาก” เป็นต้น
เพื่อให้ทุกหน่วยงานได้ถือปฏิบัติ

ในระเบียบว่าด้วยการรักษาความลับของธนาคาร
ได้กำหนดให้หัวหน้าหน่วยงานควบคุมดูแลการจัดเก็บข้อมูลข่าวสารลับไว้ในที่ปลอดภัยและควบคุมดูแลให้มีการปฏิบัติให้ถูกต้องตามระเบียบของธนาคาร
โดยให้หัวหน้าหน่วยงานจัดให้มีพนักงานเป็นการเฉพาะให้เป็นนายทะเบียนข้อมูลข่าวสารลับ
มีหน้าที่ควบคุมและรับผิดชอบการดำเนินการเกี่ยวกับข้อมูลข่าวสารลับ
และจัดให้มีทะเบียนข้อมูลข่าวสารลับ ประกอบด้วยทะเบียนรับทะเบียนส่ง
และทะเบียนควบคุมข้อมูลข่าวสารลับ แยกต่างหากจากทะเบียนสารบรรณปกติของหน่วยงาน
โดยในการส่งข้อมูลข่าวสารลับที่กำหนดชั้นความลับไว้ภายในหน่วยงานเดียวกันหรือภายนอกหน่วยงานต้องระวังมิให้ผู้ที่ไม่มีหน้าที่เกี่ยวข้องล่วงรู้ข้อมูลข่าวสารลับนั้น
โดยเฉพาะการส่งข้อมูลข่าวสารลับ ที่กำหนดชั้นความลับว่า “ลับมาก” หรือ “ลับที่สุด”
ต้องบรรจุซองทึบแสง และทำเครื่องหมายแสดงชั้นความลับไว้ทั้งด้านหน้าและด้านหลัง
ส่วนการส่งข้อมูลข่าวสารลับออกนอกบริเวณหน่วยงานให้แก่หน่วยงานราชการหรือบุคคลภายนอกใด ๆ
อันถือเป็นการเปิดเผยข้อมูลข่าวสารของธนาคาร
ต้องได้รับอนุมัติจากผู้มีอำนาจอนุมัติตามระเบียบของธนาคารที่กำหนดไว้ จึงจะเปิดเผยข้อมูลนั้นได้

ทั้งนี้ ในส่วนที่เกี่ยวกับมาตรการในการรักษาความลับของธนาคาร
ธนาคารได้กำหนดเป็นวินัยพนักงาน ให้พนักงานถือปฏิบัติ โดยพนักงานต้องรักษาความลับของธนาคาร
ไม่แจ้งแก่บุคคลภายนอกใด ๆ ให้ทราบถึงกิจการต่าง ๆ ทั้งของธนาคารและลูกค้า
เว้นแต่จะได้รับอนุมัติจากกรรมการผู้จัดการ หรือผู้ที่ได้รับมอบหมาย หากฝ่าฝืนถือว่ากระทำผิดวินัย
ต้องได้รับโทษทางวินัยต่อไป

อนึ่ง ธนาคารได้มีนโยบายกำกับดูแลเพื่อป้องกันผู้บริหารนำข้อมูลภายในของธนาคารไปใช้
โดยกำหนด

ให้ผู้บริหารจะต้องรายงานการถือครองหลักทรัพย์ในธนาคาร
และต้องจัดส่งรายงานการถือหลักทรัพย์ของผู้บริหาร

คู่สมรส บุตรที่ยังไม่บรรลุนิติภาวะ ตลอดจนบุคคลที่เกี่ยวข้อง
ซึ่งเป็นไปตามบทบัญญัติในกฎหมายที่เกี่ยวกับธุรกิจหลักทรัพย์

มาตรการลงโทษ

  ธนาคารได้กำหนดระเบียบเกี่ยวกับเรื่องการรักษาความลับของธนาคารและของลูกค้าไว้เป็นวินัยพนักงาน

หากผู้ใดฝ่าฝืนต้องได้รับโทษทางวินัยตามที่กำหนดไว้ 7 สถาน คือ

  1) ไล่ออก

  2) ปลดออก

  3) ให้ออก

  4) ลดเงินเดือน สำหรับพนักงานตั้งแต่ชั้น 6 ลงมาไม่เกิน 4 อันดับ สำหรับพนักงานตั้งแต่ชั้น 7
  ขึ้นไป ไม่เกินร้อยละ 12.5

  5) ระงับการขึ้นเงินเดือน

  6) ตัดเงินเดือนไม่เกินร้อยละ 15 มีกำหนดเวลาไม่เกิน 6 เดือน

7)  ภาคทัณฑ์กำหนดระยะเวลาไม่เกิน 2 ปี

  9.6 บุคลากร

  ณ วันที่ 31 ธันวาคม 2545 ธนาคารมีพนักงานทั้งหมดจำนวน 14,653 คน
  เป็นพนักงานสำนักงานใหญ่

5,143 คน และพนักงานสาขา 9,510 คน โดยแบ่งตามสายงานหลักและสายงานสนับสนุน ดังนี้.-

พนักงานในสายงานหลักคือสายสินเชื่อและสาขา 11,678 คน

พนักงานในสายงานสนับสนุน :-

  หน่วยงานที่ขึ้นตรงต่อกรรมการผู้จัดการ 374

  สายงานนโยบายและกำกับ 79

  สายงานโครงการพิเศษ 357

  สายงานปฏิบัติการ 669

  สายงานจัดการหนี้ 175

  สายงานบริหารความเสี่ยง 132

  สายงานวางแผนการเงิน 345

  สายงานเทคโนโลยีสารสนเทศ 157

  สายงานทรัพยากรบุคคล และสนับสนุนองค์กร 603

  โครงการ Core Banking System 84 2,975

  รวมพนักงานทั้งหมด 14,653 คน

เหตุผล/นโยบาย กรณีมีการเปลี่ยนแปลงจำนวนพนักงานอย่างมีนัยสำคัญ

ในปี 2542-2545 ธนาคารได้มีการจัดทำโครงการร่วมใจจากเพื่อขนาดองค์กรที่เหมาะสม 2 ครั้ง
(โดยครั้งแรก พนักงานจะได้รับเงินชดเชยและใบสำคัญแสดงสิทธิ และในครั้งที่ 2
พนักงานจะได้รับผลตอบแทนในรูปเงินชดเชย) และโครงการร่วมใจจากก่อนเกษียณ อีก 1 ครั้ง
ซึ่งพนักงานจะได้รับค่าตอบแทนในรูปเงินชดเชยเช่นกัน โดยมีพนักงานเข้าร่วมโครงการทั้งสิ้น
จำนวน 3,181 คน

ผลตอบแทนรวมและลักษณะผลตอบแทนที่ให้กับพนักงาน

ในปี 2545 ที่ผ่านมา เงินตอบแทนที่จ่ายให้แก่พนักงานของธนาคาร ได้แก่ เงินเดือน ค่าจ้าง
เงินช่วยเหลือค่าครองชีพ เงินโบนัส ผลตอบแทนพิเศษ เงินสมทบกองทุนสำรองเลี้ยงชีพ
และเงินช่วยเหลือบุตร รวมเป็นจำนวน 6,198 ล้านบาท

นโยบายในการพัฒนาและฝึกอบรมพนักงาน

ธนาคารได้ตระหนักในเรื่องการพัฒนาทรัพยากรบุคคลซึ่งเป็นปัจจัยสำคัญในการเสริมสร้างองค์กรให้มี

ศักยภาพและประสิทธิภาพ และเพื่อเป็นการวัดผลการปฏิบัติงานทั้งด้านธุรกิจและด้านการพนักงาน
ดังนั้นในปี 2541 ที่ผ่านมา ธนาคารได้ว่าจ้างบริษัท Hay Management Consultant (HMC)
ให้ออกแบบและทดลองลงระบบงาน และสร้างเครื่องมือวัดผลด้านการพนักงาน
ให้สอดคล้องกับการวัดผลทางธุรกิจ

ธนาคารฯตระหนักว่าทรัพยากรบุคคลมีผลโดยตรงต่อต่อความสำเร็จในการดำเนินธุรกิจของธนาคารฯ
จึงมีนโยบายฝึกอบรมพัฒนาพนักงานทั้งในตำแหน่งบริหารและตำแหน่งปฏิบัติการทุกคนอย่างต่อเนื่องโดยกำหนดแนวนโยบายในการพัฒนาพนักงาน
ดังนี้

1. บริหารงานบุคคลด้วยระบบคุณธรรม และให้ผู้บังคับบัญชามีส่วนร่วมในการบริหาร โดยเริ่มตั้งแต่

กระบวนการสรรหาจนถึงการประเมินผลการปฏิบัติงาน และการให้ผลตอบแทนตามความสามารถและ

ผลสำเร็จของงาน ซึ่งมีการกำหนดตัวชี้วัดอย่างชัดเจน

  2. พัฒนาทรัพยากรบุคคลให้มีความรู้ ทักษะ ทัศนคติ
  และจรรยาบรรณที่จะปฏิบัติงานให้เกิดประสิทธิผล

  และประสิทธิภาพ ด้วยเทคโนโลยที่ทันสมัย ผ่านระบบเครือข่ายของธนาคาร (E-Learning ,
  CBT)

5.  3. ดูแลพนักงานให้มีความสุขในการดำเนินชีวิต และมีขวัญกำลังใจในการปฏิบัติงาน
    โดยเน้นสิ่งจูงใจทั้ง ภายในและภายนอก อาทิ การมอบหมายงานที่ท้าทายความสามารถ
    การโอนย้ายให้พนักงานปฏิบัติงานใกล้กับครอบครัว
    การปรับเพิ่มเงินเดือนและสวัสดิการให้แก่พนักงานโดยเทียบเคียงธนาคารชั้นนำ

6.  4.
    เสริมสร้างและพัฒนาคุณภาพการให้บริการและสร้างความรู้สึกการเป็นเจ้าของให้เกิดแก่พนักงาน

ทุกคน

  แนวนโยบายดังกล่าวข้างต้นนี้สามารถกำหนดกลยุทธ์และแนวทางในการพัฒนาทรัพยากรบุคคลของ

ธนาคาร ได้ดังนี้

กลยุทธ์และแนวทางการพัฒนาทรัพยากรบุคคล

  1. มีระบบสรรหาที่เป็น Merit

  2. การประเมินผลงานด้วยการวัดผลสำเร็จของงาน

  3. การให้ผลตอบแทนตามความสามารถและผลสำเร็จของงาน

  4. การจัดคนให้เหมาะสมกับงาน

7.  5. การดูแลและจัดกลุ่มที่มีศักยภาพสูงเกินและต่ำกว่ามาตรฐานเป็นพิเศษ

8.  6. พัฒนาเครื่องมือในการหาความจำเป็นในการฝึกอบรมตาม Competencies
    ให้เป็นมาตรฐานตรงกับความ

9.  ต้องการของหน่วยงาน

10. 7. พัฒนาเนื้อหาวิชา กระบวนการเรียนรู้และเทคโนโลยีในการฝึกอบรมให้ทันสมัย
    และเหมาะสมอย่างมี

สมดุลได้ทั้ง Functional Skill / Conceptual Skill และ Personal Skill

  8. ส่งเสริมและกำหนดให้ผู้บริหารมีส่วนร่วมในการพัฒนาและสอนงานพนักงาน (Coaching)

  9. ส่งเสริมให้พนักงานสามารถพัฒนาตนเองอย่างต่อเนื่อง (Self Development)
  โดยใช้เทคโนโลยีสมัยใหม่ผ่านระบบเครือข่ายของธนาคาร (E-Learning)

  10. พัฒนาวิธีการและเครื่องมือในการประเมินผล/ติดตามผลหลักสูตรและผู้ผ่านการอบรม

  11. พัฒนาและปรับปรุงสิ่งจูงใจที่เป็นลักษณะภายในให้กับพนักงาน โดย

-   Job Rotation

-   ส่งเสริมและกำหนดให้ผู้บริหารเป็นตัวจักรสำคัญในการจูงใจการปฏิบัติงาน คือ มอบหมายงาน
    / กิจกรรมที่ท้าทายความสามารถ

-   โอนย้ายให้พนักงานปฏิบัติงานที่ใกล้กับครอบครัว

  12. พัฒนาและปรับปรุงสิ่งจูงใจที่เป็นลักษณะภายนอกตัวงานให้กับพนักงานโดย

-   ปรับเพิ่มเงินเดือนและสวัสดิการให้แก่พนักงานโดยเทียบเคียงธนาคารชั้นนำ

-   สร้างความสัมพันธ์ที่ดีต่อกัน

  13. ส่งเสริมให้พนักงานพัฒนาร่างกายและพัฒนาจิตใจตามหลักศาสนาของแต่ละคน

  14. จัดให้มีระบบการสื่อสารแบบ Two way communication
  และมีการกระจายข้อมูลข่าวสารของธนาคารอย่างทั่วถึง ชัดเจน และรวดเร็ว

  15. สนับสนุนโครงการปรับปรุงคุณภาพการให้บริการ (QA) อย่างต่อเนื่อง

  16. พัฒนาหลักสูตรการฝึกอบรมรูปแบบใหม่ ในการสร้างจิตสำนึกการให้บริการ

17. พัฒนาและส่งเสริมการทำงานเป็นทีม ให้บรรลุเป้าหมายที่มีประสิทธิภาพและประสิทธิผล
รวมทั้งมีความพึงพอใจในการปฏิบัติงานพร้อมที่จะให้บริการ

โดย ธนาคารฯ
มีความเชื่อว่าการฝึกอบรมและพัฒนาพนักงานที่มีคุณภาพจะต้องถือว่าเป็นความรับผิดชอบร่วมกันระหว่างฝ่ายฝึกอบรมฯ
และหัวหน้าหน่วยงานในระดับต่าง ๆ
โดยฝ่ายฝึกอบรมจะต้องรับผิดชอบในการส่งเสริมสนับสนุนให้พนักงานตระหนักถึงความสำคัญของการพัฒนาตนเอง
การเตรียมความพร้อมก่อนมาเข้ารับการฝึกอบรม ขณะที่หัวหน้าหน่วยงานในระดับต่างๆ
จะต้องรับผิดชอบในการพัฒนาพนักงานด้วยการมอบหมายงาน การสอนงาน และการพัฒนาในงาน

การฝึกอบรมและการพัฒนาบุคลากร

หลังจากจดทะเบียนแปรสภาพเป็นบริษัทมหาชนจำกัดแล้ว
ธนาคารได้ดำเนินนโยบายให้มีการเปลี่ยนแปลงและพัฒนาองค์กรที่สำคัญ ๆ
ทั้งในส่วนที่เกี่ยวกับการประกอบธุรกิจ การบริหาร และการพัฒนาบุคคล
โดยเฉพาะการให้ความสำคัญกับการพัฒนาพนักงานเป็นอย่างมาก
ทั้งนี้เพื่อเปลี่ยนรูปแบบการทำงานและแนวคิด โดยพนักงานต้องปรับตัวเข้ามาหาลูกค้ามากขึ้น
การเตรียมความพร้อมเพื่อรองรับธุรกิจธนาคารสมัยใหม่
และเพื่อผลักดันให้การปรับเปลี่ยนระบบงานประสบความสำเร็จ
ที่ผ่านมาได้มีการสร้างจิตสำนึกและเสริมสร้างทักษะในการปฏิบัติงานด้วยการฝึกอบรมเพื่อให้เกิดความรู้และความเชี่ยวชาญในการปฏิบัติงาน
ทั้งภายในและภายนอกธนาคาร โดยเฉลี่ยพนักงานจะได้รับการอบรมมากกว่า 2 ครั้ง ใน 1 ปี
ทั้งนี้ได้มีการเปิดศูนย์ฝึกอบรมที่เขาใหญ่ อำเภอปากช่อง จังหวัดนครราชสีมา ตั้งแต่ปี พ.ศ. 2538
เพื่อใช้เป็นสถานที่ฝึกอบรมพัฒนาความสามารถของพนักงานในการแก้ปัญหางานของธนาคาร

2.